**Notă informativă**

**la proiectul de Hotărîre a Guvernului „Privind aprobarea bugetului**

**Instituției Publice „Consiliul de supraveghere publică a auditului”**

**pentru anul 2020”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor în comun cu I.P. „Consiliul de supraveghere publică a auditului”. |
| **2. Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului de Hotărîre a Guvernului „Privind aprobarea bugetului Instituției Publice „Consiliul de supraveghere publică a auditului” pentru anul 2020” este generată de prevederile art. 39 alin. (2) din Legea nr. 271/2017 privind auditul situațiilor financiare (în continuare – Legea nr. 271/2017).  Obiectivul prezentului proiect constă în realizarea prevederilor art. 39 alin. (1) – (3) al Legii nr.271/2017, privind stabilirea surselor de finanțare și modului de utilizare a acestora prin bugetul de venituri și cheltuieli al I.P. „Consiliului de supraveghere publică a auditului” (în continuare – Consiliu).  Consiliul este o instituţie publică autonomă, cu statut de persoană juridică, responsabilă pentru supravegherea publică a auditului.  Consiliul dispune de un buget autonom, de conturi bancare în contul unic trezorerial al Ministerului Finanţelor şi îşi desfăşoară activitatea în baza principiilor de autogestiune.  Conform art. 38 alin. (5) lit.b) al Legii nr.271/2017, precum și pct.13 subpct.2) al Regulamentului de activitate al Consiliului de supraveghere publică a auditului, aprobat prin Hotărîrea Guvernului nr. 807/2018, proiectul bugetului Consiliului a fost aprobat de către Comitetul de supraveghere a auditului pe 15 octombrie 2019.  Totodată, pct. 3 al proiectului de hotărîre prevede, că aceasta intră în vigoare din data publicării în Monitorul Oficial al Republicii Moldova. |
| **3. Descrierea gradului de compatibilitate cu legislația Uniunii Europene** |
| Prezentul proiect de act normativ nu contravine legislației Uniunii Europene și nu presupune armonizarea legislației. |
| **4. Principalele prevederi ale proiectului și evidențierea elementelor noi** |
| Pentru asigurarea activității Consiliului, acesta urmează a fi finanțat din plăţile şi cotizaţiile efectuate de auditori şi de entităţile de audit, din cotizațiile efectuate de stagiarii în audit, din subvenţii de la bugetul de stat primite prin intermediul Ministerului Finanţelor.  Proiectul bugetului Consiliului pentru anul 2020 prevede venituri și cheltuieli în sumă totală de 2326,8 mii lei. Veniturile, care reprezintă plățile şi cotizaţiile efectuate de auditori şi de entităţile de audit, cotizațiile efectuate de stagiarii în audit, constituie suma de 1701,9 mii lei.  Alocațiile care for fi primite de la bugetul de stat prin intermediul Ministerului Finanțelor vor constitui suma de 624,9 mii lei, care sunt prevăzute în proiectul Bugetului de Stat pentru anul 2020 (compartimentul de cheltuieli al Ministerului Finanțelor „Politici și management în domeniul bugetar – fiscal”).  Sursele de venituri în sumă totală de 1701,9 mii lei constituie:  1. plata anuală a entității de audit în mărime de un salariu mediu lunar pe economie, prognozat și aprobat anual de către Guvern, pentru fiecare raport al auditorului emis pentru auditul situaţiilor financiare individuale la entităţile de interes public și la entitățile mari (78 rapoarte x 7953 lei) – 620,3 mii lei;  2. plata anuală a entității de audit în mărime de 0,2 din salariul mediu lunar pe economie, prognozat și aprobat anual de către Guvern, pentru fiecare raport al auditorului emis pentru auditul situațiilor financiare individuale la alte entităţi, decât la entitățile de interes public şi la entitățile mari supuse auditului obligatoriu și solicitat (527 rapoarte x 1590,60 lei) – 838,2 mii lei;  3. plata persoanei fizice în mărime de 0,2 din salariul mediu lunar pe economie, prognozat și aprobat anual de către Guvern, pentru admiterea la probele scrise ale examenului pentru obținerea calificării profesionale de auditor (2 sesiuni x 8 persoane fizice x 3 examene la fiecare sesiune = 48 persoane fizice x 1590,60 lei ) – 76,3 mii lei;  4. cotizațiile anuale ale auditorilor în mărime de 0,1 din salariul mediu lunar pe economie, prognozat și aprobat anual de către Guvern (180 auditori x 795,30 lei) – 143,2 mii lei;  5. cotizațiile anuale ale stagiarilor în mărime de 0,05 din salariul mediu lunar pe economie, prognozat și aprobat anual de către Guvern (10 stagiari x 397,65 lei) – 4,0 mii lei;  6. plata unică a auditorului în mărime de 0,1 din salariul mediu lunar pe economie, prognozat și aprobat anual de către Guvern pentru înregistrarea în Registrul public al auditorilor (5 auditori x 795,30 lei) – 4,0 mii lei;  7. plata unică a entității de audit în mărime de 0,2 din salariul mediu lunar pe economie, prognozat și aprobat anual de către Guvern pentru înregistrarea în Registrul public al entităţilor de audit (10 entităţi x 1590,60 lei) – 15,9 mii lei.  Cheltuielile pentru anul 2020, în sumă totală de 2326,8 mii lei includ:  1. cheltuieli de personal (remunerarea muncii, contribuții de asigurări sociale de stat obligatorii și prime de asigurări obligatorii de asistență medicală), inclusiv remunerarea membrilor Comitetului de supraveghere a auditului și a Comisiei de certificare se planifică în sumă de 1995,4 mii lei:  a) Consiliul de supraveghere publică a auditului:  - salariul 10 persoane angajate în cadrul Consiliului – 1505,8 mii lei (calculat conform Hotărîrii Guvernului nr.743/2002 cu privire la salarizarea angajaţilor din unităţile cu autonomie financiară);  - contribuții și prime medicale – 414,0 mii lei;  b) Remunerarea, contribuții și prime medicale calculate membrilor Comitetului de supraveghere a auditului – 42,6 mii lei (7 membri x 6 ședințe x 795,3 lei ședința conform art.38 alin. (3) al Legii nr.271/2017);  c) Remunerarea, contribuții și prime medicale calculate membrilor Comisiei de Certificare – 26,9 mii lei (11 membri x 8 ore x 238,5 lei plata pe o oră (3% din salariu mediu lunar pe economie, prognozat și aprobat anual de către Guvern, conform pct.12 al Regulamentului cu privire la certificarea auditorilor, aprobat prin decizia Consiliului nr.16/2019).  d) Remunerarea, contribuții și prime medicale calculate observatorilor – 6,1 mii lei (6 examene x 5 observatori x 159 lei plata pe o oră (2% din salariu mediu lunar pe economie, prognozat și aprobat anual de către Guvern, conform pct.34 al Regulamentului cu privire la certificarea auditorilor, aprobat prin decizia Consiliului nr.16/2019).  2. cheltuieli pentru achitarea serviciilor de locaţiune (64 m2 x 247 lei/m2 x 12 luni) și închirierea sălii pentru examene (2 sesiuni pe an x 3 examene x 4 ore x 650 lei/ora) se planifică în sumă de 205,2 mii lei;  3. cheltuieli pentru procurarea stocurilor (materialelor de uz gospodăresc, rechizitelor de birou, obiecte de inventar) se planifică în sumă de 12,6 mii lei;  4. cheltuieli pentru procurarea mijloacelor fixe se planifică în sumă de 16,0 mii lei;  5. cheltuieli de consum (achitarea serviciilor de Internet și telefonie fixă, procurarea apei potabile) se planifică în sumă de 8,4 mii lei.  6. cheltuieli pentru întreținerea paginii web se planifică în sumă de 36,0 mii lei;  7. cheltuieli aferente întreținerii programului informațional „E-Lex” se planifică în sumă de 9,0 mii lei;  8. cheltuieli pentru achitarea serviciilor bancare se planifică în sumă de 10,0 mii lei;  9. cheltuieli aferente întreținerii programului informațional „Soft-Contabil” se planifică în sumă de 10,2 mii lei;  10. cheltuieli aferente formării profesionale se planifică în sumă de 4,0 mii lei;  11. cheltuieli aferente deplasările în interes de serviciu se planifică în sumă de 10,0 mii lei;  12. cheltuieli aferente achitării serviciilor juridice și asistență juridică se planifică în sumă de 10,0 mii lei. |
| **5. Fundamentarea economico-financiară** |
| Implementarea prezentului proiect va necesita cheltuieli financiare de la bugetul de stat numai în mărimea subvențiilor în sumă de 624,9 mii lei, care sunt prevăzute în proiectul Bugetului de Stat pentru anul 2020 (compartimentul de cheltuieli al Ministerului Finanțelor „Politici și management în domeniul bugetar – fiscal”). |
| **6. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **7. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul de hotărîre și nota informativă vor fi plasate pe paginele web oficiale a Ministerului Finanțelor și I.P. „Consiliul de supraveghere publică a auditului” (compartimentul *„Transparența”*, directoriul *Transparență decizională/Anunțuri privind consultările publice”*), și pe portalul guvernamental *particip.gov.md*. |
| **8. Constatările expertizei de compatibilitate cu legislația Uniunii Europene** |
| Prezentul proiect de act normativ nu contravine legislației Uniunii Europene și nu presupune armonizarea legislației. |
| **9. Constatările expertizei anticorupție** |
| Prezentul proiect de act normativ va fi supus expertizei anticorupție, care va fi efectuată de către Centrul Național Anticorupție |
| **10.Constatările expertizei juridice** |
| Prezentul proiect de act normativ va fi supus expertizei anticorupție, care va fi efectuată de către Ministerul Justiției |

**VICEPRIM-MINISTRU,**

**MINISTRU AL FINANȚELOR Serghei PUȘCUȚA**